নেপাল টেলিকম
নেপাল দূরসঞ্চার কোম্পানি লিমিটেড (নেপালি: नेपाल दूरसञ्चार कम्पनी लिमिटेड), যা নেপাল টেলিকম (নেপালি: नेपाल टेलिकम) হিসাবে ব্যাপক পরিচিত ও জনপ্রিয়। এটি নেপালে রাষ্ট্রীয় মালিকানাধীন টেলিযোগযোগ পরিষেবা প্রদানকারী সংস্থা যেখানে সরকারের ৯১.৪৯% অর্থনৈতিক অংশ রয়েছে। ২০০৩ সালে বেসরকারী টেলি-অপারেটর ইউনাইটেড টেলিকম লিমিটেড (ইউটিএল) পরিষেবা প্রদান শুরু করার আগ পর্যন্ত এই সংস্থাটি নেপালে একচেটিয়া ব্যবসা করত। নেপাল টেলিকমের সদর দফতর কাঠমান্ডুর ভদ্রকালী প্লাজায় অবস্থিত। পুরো দেশ জুড়ে মোট ১৮৪টি শাখা, এক্সচেঞ্জ কাউন্টার এবং অন্যান্য পরিষেবামূলক অফিস ছড়িয়ে ছিটিয়ে রয়েছে।